TULD JERUUSALEMMAST Messia arm
Galaatlaste kiri, 5. peatükk
Kristusesse uskuja vabadus
Salmist 1: "Vabaduseks on Kristus meid vabastanud.
Püsige siis selles ja ärge laske endid jälle panna orjaikkesse!"
Saime paasapühal vabaduse.
Paasapühal vabanes Iisraeli rahvas Egiptuse orjusest.
Vabanesime vaimsest orjusest paasapühal.
Jeesus suri ristil paasapühal.
Siis pääsesime orjusest vabadusse.
Paasapüha on vabaduse püha.
Apostel Paulus ütles: "Vabaduseks on Kristus meid vabastanud.
Püsige siis selles ja ärge laske endid jälle panna orjaikkesse!"
Kuidas saame naasta orjusesse?
Kust see algab?
Inimesed mõtlevad, et kui nad teevad pattu,
naasevad nad orjusse.
Asi pole päris nii.
Orjus tähendab siin naasmist millegi juurde,
mis on tegelikult püha.
Ütlen seda uuesti, sest see on paradoks.
See on naasmine millegi püha juurde,
naasmine Jumala seaduse juurde, mis on püha.
Vaadake, mida apostel Paulus ütleb: "Vaata, mina, Paulus, ütlen teile:
Kui te lasete end ümber lõigata, siis ei ole teil Kristusest mingit kasu.
Ma tunnistan jälle igale inimesele, kes laseb end ümber lõigata,
et tema kohus on täita kogu Seadust."
Ta mõtleb, et kui oleme ümberlõigatud,
oleme täitnud Kristuse seaduse.
Armule taheti midagi lisada.
Nad tahtsid lisada sellele midagi enda oma.
Võltsapostlid ütlesid, et kui te ei lase end ümber lõigata,
pole te täitnud Kristuse seadust.
Teisisõnu, Kristuse ohver ei täitvat seadust.
Sellele tuleks midagi lisada,
olgu see siis ümberlõikamine või midagi muud.
Sellele võib lisada midagi oma.
Sellele võib lisada midagi püha.
Kui sa ei palveta päevas viis tundi,
pole sa täitnud seadust.
Mõned inimesed arvavad nii.
Me ei täida seadust oma tegude kaudu.
See on täidetud Kristuse ohvri kaudu.
Kristus viis meid orjusest vabadusse.
Oleme juba vabad, Jumala lapsed.
Oleme Jumala koja lapsed.
Jeesus Kristus on aluskalju. Oleme Jumala kodu lapsed.
Oleme seega vabaduse lapsed.
Kui oled vaba, oled täitnud seadust.
Heebrealaste kirjas öeldakse,
et ta on juba üheainsa ohvriga teinud püsivalt täiuslikuks need,
keda pühitsetakse.
Aamen!
Sa ei saa täiuslikuks, kui teed või ei tee midagi.
"Teie, kes te tahate saada õigeks Seaduse kaudu,
olete Kristusest eemale viidud, olete armust kõrvale jäetud.
Me ootame usust õiguse lootust Vaimu kaudu."
Siin räägitakse õigusest.
Prohvet Jesaja ütleb meile,
et oleme saanud
päästeriided ja õigsuse kuue.
"Ta on mind riietanud päästeriietega,
katnud õigusekuuega," ütleb prohvet Jesaja.
Mida tähendab "päästeriietega riietamine"?
Mäletame 1. Moosese raamatu 2. peatükki,
kus Aadam ja Eeva pattu langesid.
Nad langesid pattu, kui sõid hea ja kurja tundmise puust.
Aias oli ka elupuu.
Jumal ei keelanud neil sellest puust süüa.
Elupuu kujutab Jeesust. Aamen!
Ka Ilmutusraamat kirjutab sellest puust.
Selle lehtedes on tervendav vägi.
Paganad tulevad ja tervenevad puu lehtede ja viljade kaudu.
Nad langesid siis pattu.
Seni olid nad alasti olnud.
On kirjutatud, et nad ei häbenenud,
sest nende peal oli Jumala au.
Nüüd olid nad alasti ja häbenesid.
Nad katsid end puulehtedega.
Seejärel ajas Jumal nad paradiisist välja ja pani nad riidesse.
Millega Ta nad riietas?
Piiblis kasutatakse selle kohta teatud sõna, mis pole rõivas.
Ma ei mäleta täpselt.
Ta riietas nad loomanahkadesse.
Jumal tõi seega ohvri.
On tähtis mõista, mida Sõnas on kirjutatud.
Seal on kirjas, et patu eest tuleb maksta.
Piiblis
oli veri raha sarnane valuuta.
See oli maksevahend.
Kui teed pattu, pead selle eest maksma.
On kirjutatud, et see kes teeb pattu, sureb.
Patu hind on surm.
Jumal riietas nad loomanahkadesse.
Ta ise tõi nende eest ohvri.
See on esimene ohver Piiblis.
Enne seda oli siiski üks ohver.
Jumala Tall löödi vaimus risti
juba enne aegade algust.
Jumal pani nad riidesse. Sama toimus paasapüha ajal ristil.
Mis meiega juhtus?
Peame mõistma kaht asja.
Esimene on Jeesuse Kristuse surm.
Jeesuse surma kaudu Jumal lunastas meid.
Olime kõik alasti.
"Ta on mind riietanud päästeriietega, katnud õigusekuuega."
Mõnedes tõlgetes kasutatud 'õndsus' viitab heebreakeelsele sõnale 'pääste'.
Ingel ütles Maarjale: "Pane oma pojale nimeks Jeesus,
sest ta päästab oma rahva selle pattudest." Aamen!
Õndsuse, pääste riided saime, kui Jeesus suri ristil.
Meid riietati kohe pärast ohvrit
päästeriietega.
Teiseks saime õigsuse rüü.
Kui Jeesus nädala esimesel päeval surnuist üles tõusis,
saime Jumala õigsuse rüü.
Kui tahame lisada sellele oma õigsuse, jääme...
Vaatame, mida Paulus ütleb:
"Teie, kes te tahate saada õigeks Seaduse kaudu,
olete Kristusest eemale viidud, olete armust kõrvale jäetud."
Ta ütles, et olete langenud ära armust.
Kui te pole enam Kristuses, arm ei tööta.
Kahjuks on tänagi usklikke, kes ei tea,
et nad on juba armust ära langenud.
Arm nende puhul ei tööta.
"Sest Kristuses Jeesuses ei maksa ümberlõikamine
ega ümberlõikamatus, vaid usk, mis on tegev armastuse läbi."
See on meie koguduse moto.
Usk töötab armastuse kaudu.
"Te jooksite hästi. Kes on teid takistanud tõele kuulekad olemast?"
Vaadake!
Mida Mooses meile andis?
Toora.
Jeesus Kristus andis meile armu ja tõe.
Kui me ei võta vastu armu, pole me tõele sõnakuulelikud.
Kõik tahavad olla tõele kuulekad, elada tões
ja kuulutada tõde.
On mitmeid tõdesid, aga on vaid üks Jumala tõde.
See on tõsi. On vaid üks Jumala tõde.
Võta vastu Kristuse toodud arm.
Kui sa seda ei tee, pole sa kuulekas tõele.
Ehk on sul oma tõde, kuid see pole Jumala tõde.
Jumal ei tee vahet armu ja tõe vahel.
Nad mõlemad on Jeesuses Kristuses.
Üks Kristuse nimesid on 'Arm ja Tõde'.
Apostel Johannes mõistis seda,
sest ta oli kõigist teistest jüngritest targem.
Apostel Johannes oli targem kui juudi kirjatundjad,
kes uurisid judaismi sügavaid saladusi.
Temas töötas Jumala tarkus.
Johannes ütleb, et Jeesus andis meile armu ja tõe.
Miks? Sest need käivad koos.
Kui võtad vastu Jeesuse, ei saa sa enam seaduse all elada.
Jeesus ütleski meile:
Võtke minu ike, sest see on kerge."
Miks rääkis Jeesus ikkest?
Jeesus teadis, millest rääkis, sest Ta oli sündinud Iisraeli rahvast.
Ta ütles, et on seaduse ike ja Kristuse ike.
Te ei saanud elada seaduse ikke all.
Püha seadus tõi teile arusaamise, et olete patused
ja vajate päästet.
Mõned võtavad vastu Kristuse ohvri,
aga plaanivad siiski seadust järgida.
Kui kavatsed seadust järgida, milleks sul siis Messiat vaja on?
Vajad Kristust,
sest sa ei suuda seadust järgida.
Vajad Kristust, sest vaid Tema võib juhtida sind
elama armastuse kaudu töötavas usus.
Kristuse ike on uue seaduse ike.
Jesaja ütleb: "Sest Siionist lähtub seadus,
Jeruusalemmast Issanda sõna."
See on uus seadus, mitte Moosese seadus.
Kuigi sabati ajal ja iga nädal loeme Moosese seadust.
See kuulub meie rahva kommete hulka.
Toora kaudu räägime oma rahvale.
Jeesus ütles, et leiate Ta kõikjalt, kui tõesti tahate.
Millest ma siis täna räägin?
Paasapühal saime Jeesuse surmas
päästeriided.
Täpselt nagu Jumal riietas Aadama ja Eeva loomanahkadese,
riietas Jumal meid päästeriietega
Jeesuse Kristukse surma kaudu,
et me ei häbeneks enam
vaimumaailmas.
Ta tegi meid õigeks Kristuse ülestõusmises.
Nii on kirjutatud Uues Testamendis.
Meie usk sai täiuslikuks, sest Jeesus tõusis üles surnuist.
See on Jumala õigsus, mitte meie oma tegude saavutus.
Jesaja ütleb: "Kõik meie õigsus
on määrdunud riide sarnane."
See kirjakoht viitab naise riietele
pärast menstruatsiooni.
Teate ju, mida Piiblis räägitakse kuuverejooksu kohta.
See on roojane.
Oma õigsus on seega roojane.
See tähendab ebapuhtuse vaimu.
Jeesus needis seda vaimu.
Seda tuleb mõista.
Siinkohal tuleb midagi öelda, sest me ei taha naisi solvata.
Vaatajate seas on palju naisi.
Jeesust puudutanud 12 aastat veretõbe kannatanud naine
oli verest määrdunud. Ka see oli ebapuhtus.
Jeesus ei küsinud: "Miks sa mind puudutasid?"
Ta otsis naise üles, sest tahtis talle silma vaadata
ja öelda, kui palju Ta teda armastas.
Räägin siis meie enda õigsusest.
Kui lisame midagi enda oma Jumala tõelisele ristiohvrile
ja Kristuse ülestõusmisele,
oleme otsekui määrdunud rõivas.
Kes tahab midagi sellist?
Ta ütles seega, et kui lisate midagi käsuseadusest Jumala armule,
pole te kuulekad tõele.
Tahan olla sõnakuulelik tõele.
Tunnetate tõe ja tõde teeb teid vabaks.
Paljud usklikud kogudustes pole vabad,
sest nad pole sõnakuulelikud tõele.
Nad tahavad lisada midagi Jumala armule.
Nad püüavad end päästa.
Nad ütlevad, et on armu vastu võtnud,
aga mõtlevad, et peavad järgima seadust. See pole nii.
Meil peab olema elav suhe Jumalaga.
Jeesus on selles eeskujuks.
Jeesusel oli suhe taevase Isaga.
Aamen! Halleluuja!
"Te jooksite hästi. Kes on teid takistanud tõele kuulekad olemast?
See veenmine ei tule sellelt, kes teid kutsub.
Pisut haputaignat teeb kogu taigna hapuks."
See on seotud paasapühaga.
Mida teeb kübeke haputaignat?
Mida saadab korda oma õigsus?
"Mina tegin seda, mina palusin Jumalalt..."
Hakkad ebaloomulikul viisil paisuma.
Lähed iseennast täis. Aga kus Kristus on?
Pisut haputaignat teeb kogu taigna hapuks.
Naised mõistavad, millest räägin.
Peame olema nagu matsaleib,
kus pole kübetki haputaignat. Aamen!
"Mina olen Issandas veendunud teie suhtes,
et te ei hakka mõtlema midagi muud."
Mida tähendab midagi muud mõelda?
Need pole teie mõtted,
vaid väljast lähtuvad mõtted.
Need mõtted ei tule teist.
"Tuleb murda oma mõtted!"
Need mõtted ei tule sinust.
Sina oled kas patune inimene enne oma uuestisündi
või oled sa uus loodu.
"Aga ma teen veel pattu."
Muidugi pole hea, kui sa ikka veel pattu teed.
Aga kes sa oled?
Sa oled kas uus loodu või vana loodu.
Mõtted tulevad seega väljast.
Öeldakse, et ära lase peast üle lendaval linnul sinna pesa teha.
Nad lendavad üle su pea.
Ära lase neil omale pähe pesa teha.
Need on väljastpoolt lähtuvad mõtted.
Kas tead, mis on oma õigsus?
See on esimene patt.
"Kust sa seda tead?"
Sõbrad, mida ütleb Piibel?
Hea ja kurja tundmise puu
tõi oma õigsuse.
Seda nimetatakse ka uhkuseks.
Uhkus.
"Ma pean täiendama Jumala tööd oma tegudega."
Sa ei pea midagi tegema.
See väljast lähtuv mõte ründab sind,
sest sa ei tunne Kristust nii nagu peaksid tundma.
Tahad lisada Jumala tööle oma tegusid,
sest sa pole kohanud Isa armastust.
See on täiesti OK. Ka mina alles õpin seda.
Õpin seda suhtes oma lastega.
Näiteks kui lastele survet avaldan.
Naine ütles mulle:
"Anna neile aega -
katseaega."
Kuulsin, kuidas üks vene mees rääkis mõne minuti häid asju.
Ta rääkiski katseajast.
Siis kuulsin, kuidas üks jutlustaja rääkis armust.
Äkitselt hakkas ta katseajast rääkima.
Ta ütles, et teeme seda lastega ja koguduses.
See pole arm.
Peame oma lapsi õpetama.
Peame kõik õppima armus elama.
Sa kas õpid elama armus või oled pidevalt katseajal.
Kas teate, millal me katseajal oleme?
Kui oleme seaduse ikke all.
Mis on väljast tulevad mõtted?
Oma õigsus.
Miks lasi Paulus Timoteose ümber lõigata?
Kõik räägivad sellest.
Tahan, et kõik Iisraeli tulevad jutlustajad ja immigrandid
saaksid ümberlõigatud.
Vabandust, aga te ei saa jutlustada juutidele ümberlõikamatuna.
Seda tuleb mõista.
See ei tähenda siiski päästet. Sind on juba õigeks tehtud.
Oled juba uus loodu, tänu Issandale!
Kui tahad juutidele evangeeliumi kuulutada,
pead laskma end ümber lõigata.
Seda tuleb teha,
kui tahad kuulutada juutidele evangeeliumi.
Kui noorena juutidele evangeeliumi kuulutasin,
küsisid nad esmalt minult, kas olen ümberlõigatud.
"Muidugi! Kas tahad näha?" - "Pole vaja. Küll ma usun."
Roshel mõistab, millest räägin.
Nad ei kuula sind, kui sa pole ümberlõigatud.
Loodan, et mõistate, millest räägin. Jeesuse nimel!
"Aga kes teid segadusse viib,
peab kandma karistust, olgu ta kes tahes!"
Mida see tähendab?
See võib tähendada
neid õigeid apostleid Jeruusalemmas.
Olgu nad kes tahes...
Ehk räägib ta siin Peetrusest ja teistest apostlitest.
Nad polnud valeapostlid.
Enne Paulust ei mõistnud nad evangeeliumi täielikult.
Ka Paulus kohtus Jeesusega.
Ta ei rännanud koos Jeesusega, kui too maa peal elas.
Paulus tundis Toorat paremini kui ükski teine apostel.
Kas olete nõus?
Ta ütles: "Olgu ta kes tahes."
Nad kindlasti ütlesid Paulusele: "Peetrus, see ja teine ütlesid meile..."
Ma ei taha kasutada siin tänapäevaseid nimesid.
Olgu ta kes tahes.
Apostel Paulus mõistis evangeeliumi sügavamalt
kui keegi teine. Mul on kahju.
Me ei pääse sellele tasemele oma tegude,
vaid Püha Vaimu ja Kristuse armu kaudu.
Mida peame siis tegema, et päästetud saada?
Uskuge Jumala Pojasse, Temasse, kelle Jumal läkitas.
Usume, kuid mida peame nüüd tegema?
Võtke vastu Jumala töö.
See on täidetud. Võtke vastu Püha Vaim.
Tahan, et mõistaksite seda.
Jeesus ütles: "See on täidetud." Ja heitis hinge.
Mida Ta siis meile andis?
Ta andis meile täiusliku lepitustöö:
See on lõpetatud.
Seejärel tegi ta viimase hingetõmbe.
Esiteks Ta ütles ja seejärel Ta tegi.
Ta tahtis, et võtaksime vastu täiusliku lunastuse.
Mõtleme, et peame endasse sukelduma.
Leiad sealt alati midagi.
Usun, et Paulus kirjutas kirja Heebrealastele.
Ta ütles 12. peatükis:
"Vaadates Jeesusele, meie usu alustajale ja täidesaatjale."
Jeesus tegi meie usu täiuslikuks.
Miks peaks meie pilk olema alati Temale suunatud?
Kui vaatad endale, ei saa sa kunagi uueneda ja muutuda.
Kui vaatad Jeesusele, muutud Tema sarnaseks.
Seepärast rääkisin alguses suhtest Jumalaga.
Suhe Jumalaga, Isaga,
ja Jeesuse, Jumala Tallega.
Ta kandis ära maailma patud.
Öelge: "Riieta mind päästeriietega."
Kus? Jeesuse ristisurmas.
Õigsuse rüü anti meile Tema ülestõusmises.
Nad ei eksinud.
Lõpetan sellega. Salm 13.
"Teie, vennad, olete kutsutud vabaduseks.
Ärge ainult tehke vabadusest õigustust lihalikule loomusele,
vaid teenige üksteist armastuses!" Salm 14 on tähtis:
"Sest kogu Seadus sisaldub täielikult ühes lauses:
'Armasta oma ligimest nagu iseennast!'"
Kas tahad täita Seadust?
Armastage üksteist.
Sellest tunneb maailm ära, et olete Kristuse jüngrid.
Taevane Isa, aitäh armu ja tõe eest Jeesuses Kristuses,
ja usu eest, mis töötab armastuse läbi.
Isa, meie kuningas, oled väärt kogu au.
Tuleme Isa ette Jeesuse Kristuse kaudu.
Võtame vastu Su armastuse
ja täname Sind täiusliku lepitustöö eest ristil.
Oleme vastu võtnud Jumala õnnistuse!
Ja kogu kogudus ütles: Aamen!
Jeesuse nimel, aamen!
Tõlge: Monika Jaaguri